ΓΡΑΠΤΗ ΕΡΩΤΗΣΗ E-0682/02

υποβολή: Christopher Heaton-Harris (PPE-DE), Roger Helmer (PPE-DE)και Neil Parish (PPE-DE) προς την Επιτροπή

(11 Μαρτίου 2002)

Θέμα: Γαλακτοκομικοί συνεταιρισμοί

Μπορεί η Επιτροπή να εξηγήσει γιατί διαλύθηκε γαλακτοκομικός συνεταιρισμός στο Ηνωμένο Βασίλειο, που δεν είχε παραπάνω από 37 % του ελέγχου της αγοράς, ενώ επιτρέπεται να λειτουργεί συνεταιρισμός στη Δανία που έχει τον έλεγχο του 85 % της Δανέζικης και Σουηδικής αγοράς·

Επηρέασε καθόλου η ΓΔ Ανταγωνισμού την απόφαση για τη διάλυση του συνεταιρισμού στο Ηνωμένο Βασίλειο·

Ποιος έθεσε το τρέχον όριο του ελέγχου της αγοράς γαλακτοκομικών προϊόντων σε 24.9 %·

Πιστεύει η Επιτροπή ότι οι γαλακτοπαραγωγοί στο Ηνωμένο Βασίλειο συμμετέχουν στον ανταγωνισμό επί ίσοις όροις με τους Ευρωπαίους ανταγωνιστές τους·

Πότε θα λήξει το καθεστώς των ποσοστώσεων του γάλακτος και αν τυχόν αντικατασταθεί από άλλο μέτρο, ποιο θα είναι αυτό·

Απάντηση του κ. Monti εξ ονόματος της Επιτροπής

(12 Απριλίου 2002)

Και τα δύο προβλήματα που τίθενται στην ερώτηση αφορούν τις αποφάσεις των εθνικών αρχών ανταγωνισμού για την εφαρμογή της εθνικής νομοθεσίας στον τομέα του ανταγωνισμού στο εκάστοτε κράτος μέλος.

Πάντως, οι δύο αποφάσεις αφορούν διαφορετικά θέματα:

- η βρετανική απόφαση δεν εκδόθηκε με βάση τη δομή του ίδιου του συνεταιρισμού. Επρόκειτο μάλλον για την άσκηση κριτικής επί των πρακτικών που θεωρούνται αντίθετες προς το δημόσιο συμφέρον και οδήγησε στην έκδοση μέτρων αποκατάστασης,

- η δανική απόφαση, από την άλλη πλευρά, αφορούσε την εξέταση μιας συγχώνευσης, και επέβαλε ορισμένεςποχρεώσεις στη συγχωνευμένη οντότητα όσον αφορά τη μελλοντική της συμπεριφορά.

Η έκθεση της British Monopolies and Mergers Commission (βρετανικής επιτροπής μονοπωλίων και συγχωνεύσεων — MMC) τον Ιούλιο 1999, κατέληξε στο συμπέρασμα ότι η εταιρεία Milk Marque Limited (Milk Marque) παραβίαζε το νόμο του 1973, σχετικά με τις δίκαιες εμπορικές συναλλαγές εκμεταλλευόμενη μια μονοπωλιακή θέση αντίθετα προς το δημόσιο συμφέρον. Σύμφωνα με την έρευνα της MMC, το 49,6 % της προμήθειας γάλακτος στη Μεγάλη Βρετανία, κατά την περίοδο 1997/1998, ήταν από την εταιρεία Milk Marque. Με βάση τα αποτελέσματα της έρευνας αυτής, η MMC συνέστησε τη διάλυση της Milk Marque. Η σύσταση αυτή απορρίφθηκε από τον τότεπουργό εμπορίου και βιομηχανίας, ο οποίος αντίθετα θέλησε να μεταρρυθμίσει τις εμπορικές πρακτικές της Milk Marque και να συζητήσει σε ευρύτερη κλίμακα το μέλλον της(1). Ωστόσο, στην περίπτωση αυτή, η Milk Marque αποφάσισε να χωριστεί οικειοθελώς εντός της επόμενης περιόδου, ενώ αποτελούσε αντικείμενο προσωρινών μέτρων λόγω της συμπεριφοράς της.

Τον Απρίλιο 1999, η δανική αρχή ανταγωνισμού ενέκρινε τη συγχώνευση μεταξύ των MD Foods και Klver Mlk, με την επιφύλαξη διαφόρων διορθωτικών διαρθρωτικών μέτρων και πρακτικών αποκατάστασης (όσον αφορά τους πελάτες και τους ανταγωνιστές). Η δανική αρχή αποφάσισε ότι τα μέτρα αυτά ήταν ικανά να καλύψουν όλα τα προβλήματα ανταγωνισμού που ήταν αποτέλεσμα της συγχώνευσης.

Κατά τη διάρκεια της έρευνάς του, το προσωπικό της MMC συναντήθηκε και αλληλογράφησε με τους μόνιμουςπαλλήλους της Γενικής Διεύθυνσης Ανταγωνισμού. Οι επαφές αυτές, από τη μια πλευρά, οδήγησαν στη συζήτηση των τεχνικών πλευρών των σχέσεων μεταξύ του νόμου για τις δίκαιες εμπορικές συναλλαγές του 1973, και του κοινοτικού δικαίου, σύμφωνα με τα σημεία 2.333-2 336 της έκθεσης της MMC(2). Από την άλλη πλευρά, το προσωπικό της Γενικής Διεύθυνσης Ανταγωνισμού και η MMC συζήτησαν τα ενδεχόμενα προβλήματα ανταγωνισμού που μπορεί να προκύψουν από τις πρακτικές της Milk Marque.

Το μερίδιο αγοράς 25 % αποτελεί το κατώτατο όριο για τη διεξαγωγή έρευνας σύμφωνα με το νόμο του 1973, για τις δίκαιες εμπορικές συναλλαγές στο Ηνωμένο Βασίλειο. Το όριο αυτό ισχύει για την ανάλυση των συγχωνεύσεων και των μονοπωλίων σε όλους τους τομείς της οικονομίας (και όχι μόνο του γαλακτοκομικού τομέα). Τα σωρευτικά μερίδια κάτω από το επίπεδο αυτό δεν αποτελούν συνήθως αντικείμενο έρευνας στο πλαίσιο της παρούσας νομοθεσίας (εκτός από μερικές εξαιρέσεις). Ο βρετανικός νόμος για τον ανταγωνισμό του 1998, ορίζει διαφορετικά κατώτατα όρια του μεριδίου αγοράς για την ανάλυση των αντιανταγωνιστικών συμφωνιών και πρακτικών.

Πρόσφατα δεν ζητήθηκε από την Επιτροπή να εξετάσει το θέμα του τρέχοντος ανταγωνισμού μεταξύ των παραγωγών γάλακτος στα διάφορα κράτη μέλη. Και οι δύο αποφάσεις που εξετάστηκαν στην αρχή της παρούσας απάντησης, εκδόθηκαν από την εθνική αρχή στον τομέα του ανταγωνισμού η οποία εφαρμόζει την οικεία νομοθεσία στον τομέα αυτό, με βάση τα ιδιαίτερα χαρακτηριστικά του ανταγωνισμού στις ενλόγω εγχώριες αγορές και τα συγκεκριμένα προβλήματα ανταγωνισμού που προέκυψαν.

Οι ποσοστώσεις γάλακτος, που δημοσιεύονται στο παράρτημα του κανονισμού (ΕΟΚ) αριθ. 3950/92 του Συμβουλίου της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(3), όπως τροποποιήθηκε για τελευταία φορά από τον κανονισμό (ΕΚ) αριθ. 603/2001, της Επιτροπής της 28ης Μαρτίου 2001, για προσαρμογή των συνολικών ποσοτήτων που αναφέρονται στο άρθρο 3 του κανονισμού (ΕΟΚ) αριθ. 3950/92, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(4), έχουν καθοριστεί μέχρι την περίοδο 2007/2008. Ωστόσο, το άρθρο 3 του κανονισμού (ΕΚ) αριθ. 1256/1999 του Συμβουλίου της 17ης Μαΐου 1999, για την τροποποίηση του κανονισμού (ΕΟΚ) αριθ. 3950/92(5), προβλέπει τα εξής: Με βάση έκθεση της Επιτροπής, το Συμβούλιο θα πραγματοποιήσει, το 2003, ενδιάμεση επανεξέταση του προκειμένου καθεστώτος ποσοστώσεων με σκοπό τη σταδιακή λήξη του μετά το 2006.

Η Επιτροπή δεν έλαβε ακόμη καμία απόφαση ούτε όσον αφορά την κατάλληλη ερμηνεία αυτού του κειμένου (κατάργηση των ποσοστώσεων ή κατάργηση του τρέχοντος καθεστώτος), ούτε όσον αφορά το περιεχόμενο της έκθεσης και ειδικότερα σχετικά με αυτό που μπορεί να αντικαταστήσει τις ποσοστώσεις εφόσον καταργηθούν. Οιπηρεσίες της Επιτροπής προτίθενται ναποβάλουν την έκθεση αυτή στο τέλος Ιουνίου 2002.

(1) Βλ. ανακοινωθέν τύπου τουπουργείου εμπορίου και βιομηχανίας, P/99/587 της 6ης Ιουλίου 1999.

(2) Έκθεση της MMC (επιτροπής μονοπωλίων και συγχωνεύσεων) τον Ιουλίου 1999 — Milk — a report on the supply in Great Britain of raw cows milk(έκθεση σχετικά με την προμήθεια νωπού αγελαδινού γάλακτος στη Μεγάλη Βρετανία.

(3) ΕΕ L 405 της 31.12.1992.

(4) ΕΕ L 89 της 29.3.2001.

(5) ΕΕ L 160 της 26.6.1999.